四柱是否指年柱，月柱，日柱，时柱
是，每柱一干一支，四柱共四干四支，即俗所谓八字是也。例如：  
甲子（此年柱也）  
丙寅（此月柱也）  
乙丑（此日柱也）  
己卯（此时柱也）
此非用推年法不可矣，推年之法多端，干支分推，较为简便，详述如下：  
推所生之年干  
必先将其人岁数之零数，从今年天干起，逆推至若干位，即以其干，为生年天干。（岁数若为整十无零，则作十数论）。  
例如三十七岁，七为零数，今年癸西，自癸至丁，逆数适得七位，(癸一壬二辛三庚四已五戊六丁七）即知所生之年，天干值丁。  
推所生之年支  
必先将其人岁数除十二，视其余数若干，从今年地支起，逆推至若干位。即以其支为生年地支（若除尽无余，即作十二数论）。  
例如三十七岁，除三个十二，尚余一数。今年癸酉，酉属第一位，即知所生之年。地支值酉（合观上例，可以知为丁酉年生，即以丁酉两字，排入年柱可也）。  
又如四十八岁，除四个十二，并无余数。故必须作十二数论，今年癸酉。  
自酉至戌，逆数适得十二位（酉一申二未三午四巳五辰六卯七寅八丑九子十亥十一戌十二）即知所生之年，地支值戌。  
又如四十岁。除三个十二，尚余四数，今年癸酉，自酉至午，逆数适得四位（酉一申二未三午四）。即知其所生之年，地支值午。